CELEX: 32017D1245
Language: el
Date: 2017-07-10 00:00:00
Title: Εκτελεστική απόφαση (ΚΕΠΠΑ) 2017/1245 του Συμβουλίου, της 10ης Ιουλίου 2017, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

11.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/13
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2017/1245 ΤΟΥ ΣΥΜΒΟΥΛΊΟΥ
   της 10ης Ιουλίου 2017
   για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (1), και ιδίως το άρθρο 30 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Μαΐου 2013 το Συμβούλιο εξέδωσε την απόφαση 2013/255/ΚΕΠΠΑ σχετικά με περιοριστικά μέτρα κατά της Συρίας.
            
         
               (2)
            
            
               Ένα πρόσωπο θα πρέπει να διαγραφεί από τον κατάλογο των φυσικών και νομικών προσώπων, οντοτήτων ή φορέων που υπόκεινται σε περιοριστικά μέτρα του παραρτήματος Ι της απόφασης 2013/255/ΚΕΠΠΑ («ο κατάλογος»).
            
         
               (3)
            
            
               Μία οντότητα θα πρέπει να προστεθεί στον κατάλογο των οντοτήτων που παρατίθεται στο παράρτημα Ι της απόφασης 2013/255/ΚΕΠΠΑ.
            
         
               (4)
            
            
               Θα πρέπει επίσης να ενημερωθούν τα στοιχεία σχετικά με ένα πρόσωπο που περιλαμβάνεται στο παράρτημα Ι της απόφασης 2013/255/ΚΕΠΠΑ.
            
         
               (5)
            
            
               Το παράρτημα Ι της απόφασης 2013/255/ΚΕΠΠΑ θα πρέπει, συνεπώς να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ι της απόφασης 2013/255/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Ιουλίου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ L 147 της 1.6.2013, σ. 14.
   
      ΠΑΡΑΡΤΗΜΑ
      Το παράρτημα Ι της απόφασης 2013/255/ΚΕΠΠΑ τροποποιείται ως εξής:
      
                  1.
               
               
                  Στο μέρος Α («Πρόσωπα»), το όνομα του κάτωθι προσώπου και η σχετική καταχώριση διαγράφονται:
                  
                              «202.
                           
                           
                              Ahmad Barqawi (γνωστός και ως Ahmed Barqawi)».
                           
                        
            
                  2.
               
               
                  Στο μέρος Α («Πρόσωπα»), η καταχώριση για το κατωτέρω πρόσωπο αντικαθίσταται από την ακόλουθη:
                  
                               
                           
                           
                              Όνομα
                           
                           
                              Αναγνωριστικά στοιχεία
                           
                           
                              Λόγοι
                           
                           
                              Ημερομηνία καταχώρισης
                           
                        
                              «203.
                           
                           
                              George Haswani
                              (γνωστός και ως Heswani· Hasawani· Al Hasawani)
                           
                           
                              Διεύθυνση: Επαρχία Δαμασκού, Yabroud, Al Jalaa St, Συρία
                           
                           
                              Εξέχων επιχειρηματίας δραστηριοποιούμενος στη Συρία με συμφέροντα και/ή δραστηριότητες στον τεχνικό και κατασκευαστικό τομέα, το πετρέλαιο και το φυσικό αέριο. Έχει συμφέροντα και/ή σημαντική επιρροή σε διάφορες εταιρείες και οντότητες στη Συρία, ιδίως στη HESCO Engineering and Construction Company, μεγάλη τεχνική και κατασκευαστική εταιρεία.
                           
                           
                              7.3.2015»
                           
                        
            
                  3.
               
               
                  Στο μέρος Β («Οντότητες»), παρεμβάλλεται η καταχώριση για την ακόλουθη οντότητα:
                  
                               
                           
                           
                              Ονομασία
                           
                           
                              Αναγνωριστικά στοιχεία
                           
                           
                              Λόγοι
                           
                           
                              Ημερομηνία καταχώρισης
                           
                        
                              «71.
                           
                           
                              Abdulkarim Group
                              (άλλως Al Karim for Trade and Industry / Al Karim Group)
                           
                           
                              5797 Δαμασκός
                              Συρία
                           
                           
                              Ο Abdulkarim Group είναι ένας διεθνώς αναγνωρισμένος συριακός όμιλος ετερογενών δραστηριοτήτων που συνδέεται με τον Wael Abdulkarim, ο οποίος κατονομάζεται ως σημαντικός επιχειρηματίας που δραστηριοποιείται στη Συρία.
                           
                           
                              11.7.2017»